google/wiki40b huggingface dataset:
Saint-Martin-la-Patrouille

Poloha

Obec má rozlohu 6,76 km². Najvyšší bod je položený 370 m n. m. a najnižší bod 217 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Európska charta regionálnych alebo menšinových jazykov

Európska charta regionálnych alebo menšinových jazykov je zmluva prijatá niektorými krajinami Rady Európy na ochranu historických regionálnych alebo menšinových jazykov Európy. Na podpis členským štátom Rady Európy bola otvorená 5. novembra 1992. Charta nadobudla platnosť 1. marca 1998, po tom čo päť štátov Rady Európy prijalo chartu. Vzťahuje sa na jazyky tradične používané občanmi štátov (čiže nie na jazyky používané nedávnymi prisťahovalcami z iných krajín), pričom je podmienkou, aby sa významne líšili od väčšinového alebo úradného jazyka (takže sa nevzťahuje ani na tie, ktoré sú považované za dialekty úradného, resp. väčšinového jazyka). Tieto jazyky musia byť buď používané na istom území (tradične nimi hovoria komunity v regiónoch štátu), alebo sú používané menšinami po celom území, čiže napríklad jidiš alebo rómčina.
Jazyky, ktoré sú úradnými na regionálnej, provinciálnej úrovni v rámci štátu (napríklad katalánčina v Španielsku) nie sú klasifikované ako úradné jazyky štátu a preto môžu byť zaradené do charty. Na druhej strane, Írska republika nepodpísala chartu, keďže írčina (hoci jazyk, ktorý používa menšina ľudí) je oficiálne prvým úradným jazykom a preto by nemohla byť do charty zaradená.
Charta poskytuje štátom množstvo nástrojov ako ochraňovať a rozvíjať historické regionálne alebo menšinové jazyky. Sú dve úrovne ochrany - všetci signatári musia aplikovať aspoň nižšiu úroveň pre zaradené jazyky. Môžu im samozrejme poskytovať vyššiu úroveň, na ktorú je potrebné vykonať aspoň 35 zo zoznamu nástrojov.
Saint-André-la-Côte

Poloha

Obec má rozlohu 4,77 km². Najvyšší bod je položený 929 m n. m. a najnižší bod 640 m n. m.

Obyvateľstvo

Počet obyvateľov obce je 281 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Euklidova veta

Ako Euklidove vety sa označujú dve matematické vety týkajúce sa pravouhlého trojuholníka. Pomenované sú po svojom objaviteľovi, gréckom matematikovi Eukleidovi z Alexandrie.

Euklidova veta o výške

Obsah štvorca zostrojeného nad výškou pravouhlého trojuholníka sa rovná obsahu obdĺžnika zostrojeného z oboch úsekov na prepone.

Dôkaz pomocou Pytagorovej vety

c = cₐ + cb
   vc² = a² - cₐ²
   vc² = b² - cb²
Rovnice sčítame:

   2vc² = a² + b² - cₐ² - cb²
Upravíme prvé 2 členy podľa Pytagorovej vety:

   2vc² = c² - cₐ² - cb²
Rozpíšeme dĺžku prepony:

   c² = (cₐ + cb)²
Dosadíme:

   2vc² = (cₐ + cb)² - cₐ² - cb²
   2vc² = cₐ² + 2cₐ cb + cb² - cₐ² - cb²
   2vc² = 2cₐcb
Vydelíme dvomi:

   vc² = cₐ * cb

Euklidova veta o odvesne

Obsah štvorca zostrojeného nad odvesnou pravouhlého trojuholníka sa rovná obsahu obdlžníka zostrojeného z prepony a úseku na prepone priľahlého k odvesne. Pre jednotlivé odvesny trojuholníka teda platí:

Dôkaz pomocou Pytagorovej vety

vc² = a² - cₐ²
   vc² = b² - (c - cₐ)² = b² - c² + 2ccₐ -cₐ²
Vytvoríme jednu rovnicu:

   a² - cₐ² = b² - c² + 2ccₐ -cₐ²
Vyjadríme b² - c² pomocou a:

   a² + b² = c²
   b² - c² = -a²
Dosadíme:

   a² = -a² + 2ccₐ
   2a² = 2ccₐ
Vydelíme dvomi:

   a² = c * cₐ

Dôkaz pomocou Euklidovej vety o výške

Predpokladáme, že platí Euklidova veta o výške (dôkaz vyššie), z Pytagorovej vety vyplýva:

   a² = vc² + cₐ²
   a² = cₐ cb + cₐ²
   a² = (cb + cₐ) cₐ
   a² = c * cₐ
Ivysaur

Charakteristika

Po vývoji Bulbasaura na Ivysaura celé jeho telo zmodrelo. Ivysaurova veľmi opatrovaná cibuľka na chrbte sa navyše už trochu rozvinula a začala kvitnúť, vyrástli mu pod ňou aj malé listy. Je možné získať ho iba v regióne Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom od 16. úrovne z Bulbasaura v hrách Pokémon Red, Blue a Yellow.
Ivysaur sa učí jeden z najzákladnejších rastlinných útokov – Razor Leaf. Dvojnásobné zranenie mu spôsobujú útoky ohnivého, ľadového, lietajúceho, psychického a chrobačieho typu. V hrách Pokémon Red, Blue a Yellow mu chrobačie útoky spôsobujú až štvornásobné zranenie.
Katzenthal

Poloha

Obec má rozlohu 3,5 km². Najvyšší bod je položený 660 m n. m. a najnižší bod 210 m n. m.

Obyvateľstvo

Počet obyvateľov obce je 555 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Réalcamp

Poloha

Obec má rozlohu 11,45 km². Najvyšší bod je položený 216 m n. m. a najnižší bod 135 m n. m.

Obyvateľstvo

Počet obyvateľov obce je 665 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paleoarktis

Paleoarktis (iné názvy: palearktis, paleoarktída, palearktída, v zoogeografiii aj: paleoarktická oblasť, palearktická oblasť,  pale(o)arktická podoblasť) je jednou z ôsmich biogeografických zón delenia povrchu Zeme.
Fyzicky je Paleoarktis najväčšou oblasťou. Zahŕňa európsky kontinent, severnú Áziu po úpätie Himalájí, severnú Afriku vrátane Sahary a Kanárskych ostrovov, sever a stred Arabského polostrova. 
Paleoarktis zaberá rozlohu 52 000 000 km² (39 % pevniny). Severnú časť palearktídy pokrýva snehová (niválna) zóna, nasleduje tajga, tundra, centrálna časť Ázie, ktorú pokrývajú rozsiahle stepi a púšte. Na severe je fauna veľmi podobná faune nearktickej oblasti, smerom na juh pribúdajú prvky, ktoré prenikli z orientálnej oblasti.
Novšie členenie definuje najsevernejšie oblasti ako nový, oddelený Arktický región. Severnú Afriku a Arabský polostrov vyčleňuje ako Saharo-Arabský subregión Paleorktídy.
Záhrada (Slovenský spisovateľ)

Záhrada bola knižná edícia, ktorú vydávalo vydavateľstvo Slovenský spisovateľ. Prvý zväzok vyšiel v roku 1965. V tejto edícii vyšli, okrem iných, slovenské preklady autorov ako Truman Capote, Francis Scott Fitzgerald (Veľký Gatsby) či Marcel Proust. Edíciu Záhrada redigovali Ivan Králik a Ján Vilikovský.
Listrac-de-Durèze

Poloha

Obec má rozlohu 5,31 km². Najvyšší bod je položený 115 m n. m. a najnižší bod 36 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin-du-Perron

Poloha

Obec má rozlohu 7,62 km². Najvyšší bod je položený 88 m n. m. a najnižší bod 15 m n. m.

Obyvateľstvo

Počet obyvateľov obce je 242 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Priestupná sekunda

Priestupná sekunda je jednosekundová oprava nepravidelne aplikovaná v systéme atómového merania času UTC tak, aby bol v synchronizácii s nepravidelnou rotáciou Zeme a slnečným časom UT1. Aby bol bežne používaný čas dostatočne presný a pritom sa nelíšil od pohybu Slnka na oblohe, udržuje sa čas UTC v rozmedzí ±0,9 sekundy od UT1 pomocou jednosekundových opráv aplikovaných nepravidelne.

Použitie priestupných sekúnd

V prípade potreby sa prestupná sekunda zavádza vždy 30. júna alebo 31. decembra o polnoci UTC tak, že po 23:59:59 nasleduje ešte 23:59:60 a až potom 00:00:00. Táto úprava sa vykonáva na celom svete v rovnaký okamih. Oveľa častejšie je potrebné jednu sekundu pridať, je však aj možné, že by bolo potrebné jednu sekundu ubrať, vtedy by po 23:59:58 nasledovalo hneď 00:00:00. Od roku 1972, kedy vznikol štandard UTC a začali sa používať priestupné sekundy, bola použitá iba 27x. Priemerne sa používa každých 18 mesiacov, posledný interval bol však výrazne dlhší (1998 – 2005).
Camarès

Poloha

Obec má rozlohu 41,86 km². Najvyšší bod je položený 968 m n. m. a najnižší bod 356 m n. m.

Obyvateľstvo

Počet obyvateľov obce je 971 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
CC-BY-SA

CC-BY-SA je copyleftová licencia Creative Commons. Dáva čitateľom právo kopírovať, redistribuovať a modifikovať diela; vyžaduje, aby všetky kópie a odvodeniny boli k dispozícii pod rovnakou licenciou (SA) a uvádzal sa autor alebo autori (BY). Kópie je možné predávať.
CC-SA-BY bola navrhnutá pre umelecké a iné autorské diela dávané k dispozícii na slobodné použitie prostredníctvom Internetu. Na rozdiel od GFDL je jej oficiálne súhrnné znenie ľahko zrozumiteľné väčšine ľudí a je portovaná do niektorých konkrétnych jurisdikcií. V súčasnej dobe (november 2013) sa používa verzia 4.0.
Žltochvost domový

Opis

Je veľký ako žltochvost hôrny, meria 14 cm. a váži 14 - 21 g.
Samec aj samica majú hrdzavý chvost aj kostrč. Samec má čiernu hlavu a hruď, chrbát tmavosivý. Vrch hlavy, krk aj lopatky má modrastosivé. Na krídlach má svetlé škvrny. Na jeseň vybledne a svetlé škvrny na krídlach sa strácajú, ako aj modrastosivá farba. Spodnú časť tela má sivú. Samica a mláďatá majú hnedý nádych. Mláďatá majú na chrbte a na bruchu hrdzavé okraje pierok.

Hlas

Spev
23 s, Rusko, okrem spevu žltochvosta počuť spev  kolibiarika čipčavého.
Spev začína ostrým "svi-svi-svi-svi-svi", pauza a nasleduje praskavé šušťanie pripomínajúce sypanie sa štrku alebo drobných kovových guličiek. Spieva z vysokých miest ako sú komíny, strechy a antény. Spievať začína veľmi skoro, ešte za ranného šera. Volá vysokým "cip - tak tak tak" alebo "fid, čak-čak-čak", pričom potriasa chvostom a podrepuje.

Výskyt a stav na Slovensku

Hniezdi na celom území Slovenska od nížin po vysoké hory, až v skalách nad hranicou lesa (napríklad Roháče 1 562 m n. m.). Je sťahovavý a zriedkavo prezimuje. Zo zimovísk sa vracia v marci a odlieta od septembra do novembra.
Odhadovaný počet hniezdiacich párov je 100 000 - 200 000, zimujúcich jedincov 20 - 100. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Biotop

Súvislým lesom sa vyhýba, obýva skalnaté biotopy rôzneho druhu alebo ľudské rôzne stavby ako hrady, múry, domy, maštale i chaty.

Hniezdenie

Hniezdo si stavia v dutinách a polodutinách skál alebo ľudských stavieb, niekedy pod koreňmi kosodreviny alebo v polodutinách stromov. Hniezdo je z vonkajšej strany z rastlinného materiálu a vo vnútri vystlané srsťou a perím. Stavia ho iba samička a znesie 5 - 6 bielych vajíčok na ktorých sedí iba ona sama 13 dní. Kŕmenie a výchova mláďat trvá 14 - 16 dní. Hniezdia dva krát za rok, v apríli, máji a potom v júni, júli.

Potrava

Živia sa hmyzom, jeho larvami a kuklami. Na jeseň aj plodmi bazy a malinami.
Elena Maróthy-Šoltésová

Životopis

Narodila sa v rodine farára a spisovateľa Daniela Maróthyho (14. apríla 1825 – 18. apríla 1878); matku Karolínu rod. Hudecovú stratila už v útlom detstve. Vzdelanie získala v Ľuboreči, na nemeckom dievčenskom ústave v Lučenci a v Poprade. Po sobáši s obchodníkom Ľudovítom Michalom Šoltésom sa v roku 1875 presťahovali do Martina, kde sa mohla venovať literárnej, kultúrnej a spoločenskej činnosti. Jej bratom bol Ľudovít Maróthy - evanjelický kňaz a spisovateľ. Bola členkou výboru Živeny, neskôr sa stala podpredsedníčkou a v rokoch 1894 – 1927 bola jej predsedníčkou. V roku 1910 sa zaslúžila o založenie výrobného účastinárskeho spolku Lipa, ktorý zabezpečoval prácu pre slovenské ľudové vyšívačky a odpredaj ich umeleckých výrobkov. Pod vedením Šoltésovej zriadila Živena niekoľko rodinných škôl a kurzov pre dievčatá. Napriek ťažkým obdobiam v jej živote (prežila obe svoje deti – dcéra jej zomrela ako 8 ročná, syn ako 33 ročný) sa jej v tomto období výrazne darilo realizovať rozsiahlu edičnú činnosť venovanú najmä ženám. Svojou všestrannou činnosťou sa často stala priekopníčkou v rôznych smeroch, no hlavne sa stala uznávanou vedúcou osobnosťou slovenského ženského hnutia.
Síran draselno-hlinitý

Vlastnosti

Síran draselno-hlinitý kryštalizuje v oktaéderi so sploštenými vrcholmi. Je veľmi dobre rozpustný vo vode. Roztok spôsobuje sčervenanie lakmusového papierika (je mierne kyslý) a má adstringenčné účinky. Pri zahrievaní do takmer červeného žiaru tvorí pórovitú, drobivú hmotu známu ako pálený kamenec. Pri 92 °C sa topí (respektíve sa rozpúšťa) vo vlastnej kryštálovej vode. Neutrálny kamenec vznikne pridaním takého množstva uhličitanu sodného do roztoku, až sa začne vylučovať oxid hlinitý. Síran draselno-hlinitý nachádza uplatnenie ako moridlo, pri príprave kúpeľa pre ručne vyrábaný papier a na čírenie zakalených kvapalín.

Minerálne forma a výskyt

Síran draselno-hlinitý sa vyskytuje v prírode, kde typicky tvorí enkrustácie na skalách v miestach zvetrávania a pri oxidácii sulfidových a draselných minerálov. Predtým sa získaval z alunitu, nerastu ťaženého zo sírnych sopečných sedimentov. alunit sa často pridružuje k zdrojom draslíka a hliníka. Bol hlásený na Vezuve (Taliansko), na východe Springsure (Queensland), v Alum Cave (Tennessee), Alum Gulch (Arizona) v USA a na ostrove Cebu (Filipíny), kde je známy ako Tawas. Príbuznými minerálmi sú kalunit (kamenná forma) a Kalinit, vláknitý minerál so vzorcom KAl(SO₄)₂· 11 (H₂O).

Použitie

Síran draselno-hlinitý má adstringenčné a antiseptické účinky. Preto ho možno používať ako prírodný dezodorant, ktorý inhibuje rast baktérií zodpovedných za telesný pach. Takéto použitie nezabraňuje poteniu. Adstrigenčné vlastnosti sa často využívajú po holení a proti krvácaniu z malých rán a odrenín, pri krvácaní z nosa a z hemoroidov. Často sa používa zvonka aj vnútorne v tradičnom lekárstve, napríklad ajurvédskom, kde sa nazýva phitkarí alebo sauraštrí, a v čínskom, kde sa mu hovorí 明礬 míngfán. Používa sa aj na vytvrdzovanie fotografických emulzií (na filmoch a papieroch), obyčajne ako súčasť ustaľovača; moderné materiály sú však už z výroby dostatočne vytvrdené, a preto tento postup už nie je bežný.

Bezpečnosť

Síran draselno-hlinitý je slabo dráždivý.
Elon Musk

Životopis

Elon Musk sa narodil v Pretórii v Južnej Afrike ako syn juhoafrického inžiniera Errola Muska a modelky a odborníčky na výživu kanadského pôvodu Maye Muskovej. Domov opustil v roku 1988 vo veku 17 rokov, bez rodičovskej podpory, a sčasti aj kvôli povinnej vojenskej službe v Juhoafrickej republike. „Kto by chcel slúžiť vo fašistickej armáde“, povedal Musk. Odišiel do Kingstonu v Kanade, kde navštevoval Queen's University. Získal štipendium na University of Pennsylvania, kde získal vysokoškolský titul z ekonómie na Wharton School. Potom tam zostal ešte rok, aby získal druhý titul z fyziky.

Podnikateľské aktivity

V roku 1995 Musk odišiel na vysokoškolský študijný program vo fyzike vysokých energií na Stanford University, kde zotrval presne dva dni, aby hneď školu opustil a založil firmu Zip2, ktorá poskytovala software pre online publikácie pre mediálne organizácie. V roku 1999 divízia Compaqu AltaVista získala Zip2 za 307 miliónov dolárov v hotovosti a 34 miliónov v akciách. Elon a jeho brat Kimbal vlastnili toho času 12% Zip2.

Mimozemský život

Musk tvrdí, že je „veľká šanca na existenciu jednoduchého života na iných planétach“, ale „otázka je, či existuje inteligentný život v známom vesmíre“. Neskôr vysvetlil svoje „nádeje“, že „inteligentný život v známom vesmíre existuje“ tým, že je to „pravdepodobnejšie, než keby nebol, ale je to len odhad“.

Umelá inteligencia

Musk často hovorí o potenciálnom nebezpečenstve umelej inteligencie (AI), označuje ju za „najvážnejšiu hrozbu pre prežitie ľudskej rasy“. Počas interview na sympóziu MIT Musk opísal AI ako „najväčšiu existenčnú hrozbu“ a ďalej „čím ďalej viac si myslím, že by mala existovať nejaká regulačná ochrana, možno na národnej a medzinárodnej úrovni, aby sme si boli istí, že neurobíme nejakú hlúposť“. Vytvorenie umelej inteligencie opísal ako „vyvolanie démona“. 
Napriek tomu Musk investoval do firmy vyvíjajúcej AI DeepMind a Vicarious (ďalšia spoločnosť pracujúca na zvýšenie inteligencie strojov) a v roku 2015 spoluzaložil výskumnú organizáciu OpenAI. Musk však vysvetlil, že tieto investície „neboli vykonané z hľadiska ich návratnosti, ale kvôli dohľadu na súčasný stav vývoja v obore“.
Elon Musk tiež hovorí: „Vo filmoch na túto tému, ako napríklad Terminátor, sa udalosti vyvíjajú desivo. A my by sme sa mali postarať, aby boli dobré, nie zlé.“
Kreveta

Kreveta je slovenský názov niektorých rodov zo staršieho taxónu plávavce (nazývaného aj plávajúce desaťnožce, kráčajúce desaťnožce alebo zriedkavo krevety, lat. Natantia Boas, 1880), ktorý patrí pod desaťnožce, a ktorý je v súčasnom systéme desaťnožcov už rozdelený do taxónov Dendrobranchiata, Stenopodidea a Caridea.
Žije v moriach i sladkých vodách. Vie dobre plávať, má fylobranchiátne žiabre, prvé dva páry kráčivých končatín sú modifikované na klepetá, filtračné vejáriky alebo kefky. Má valcovitý pancier, vybiehajúci v čelný hrot rostrum, a dlhý rovný zadoček. Cez deň žije väčšinou skryto, v noci vychádza za potravou, ktorú vyhľadáva dlhými tykadlami. V nebezpečenstve uniká často smerom dozadu údermi chvostovej plutvičky. Krevety majú široké využitie v gastronómii alebo v akvaristike. Biologické podrobnosti pozri v článkoch o týchto taxónoch.
Jalal Suleiman

Životopis

Jalal Suleiman sa narodil v malej dedinke Wreida na okraji sýrskej púšte v roku 1965. Weirda sa nachádza neďaleko od starobylého mesta Homs. V roku 1985 prišiel študovať do vtedajšieho Československa. Štúdiá, ktoré absolvoval na Slovenskej technickej univerzite v Bratislave ukončil s titulom inžinier, pričom neskôr získal aj doktorát v odbore chemické stroje. Po doktoráte na Strojníckej fakulte v Bratislave, kde potom aj prednášal, prešiel pracovať do súkromnej firmy.   
Jeho ľavicové cítenie ho priviedlo v roku 2003 do Komunistickej strany Slovenska. Pôsobil ako prezident Slovensko-arabského centra, ktoré v rokoch 2010-2013 vydávalo v arabčine písaný časopis Mosty, zaoberajúci sa najmä Slovenskom a udalosťami v ňom prebiehajúcimi. Mosty sa zaoberali na prezentáciou Slovenska v jedenástich krajinách arabského sveta, ako aj reklamou slúžiacou slovenským podnikateľom. Neskôr však bolo jeho vydávanie kvôli nedostatku finančných prostriedkov zastavené. 
Jalal Suleiman pochádza z kresťanskej rodiny. Je pravoslávneho vyznania. Jeho otec, Mitanos, bol určitú dobu ašpirantom na post kňaza. Matka, Lurdes Suleiman, rodená v San Paulo v Brazílii, je komunistickou funkcionárkou v Komunistickej strane Sýrie.   
Je autorom ojedinelej publikácie o slovensko-arabskej konverzácii a základoch slovenského a arabského jazyka Slovensko-arabská a arabsko-slovenská komunikácia.

Politická kariéra

Suleiman je ľavicovo orientovaný, presadzuje sociálnu spravodlivosť a demokratické práva a mier, socialistickú Európu. Zúčastňuje sa a spoluorganizuje demonštrácie zamerané proti členstvu Slovenska v NATO či politike USA. 
V roku 2014 kandidoval z druhého miesta vo voľbách do Európskeho parlamentu. Po zohľadnení prednostných hlasov (Suleiman získal 1 395) skončil na treťom mieste v kandidátnej listine. KSS získala 1,51% a žiaden mandát nezískala. V parlamentných voľbách v roku 2016 kandidoval z druhého miesta kandidátky KSS. Strana však získala iba 0,62% a do Národnej rady sa nedostala. V novembri 2017 tiež kandidoval za Komunistickú stranu do funkcie predsedu VÚC vo voľbách  do VÚC v BSK, ale nebol zvolený, keď skončil na 13. mieste so ziskom 0,30% hlasov. 
Suleiman kandiduje do Európskeho parlamentu vo voľbách v máji 2019 z druhého miesta kandidátky koalície KSS-VZDOR.
Slovenská florbalová extraliga mužov 2008/09

Systém súťaže

Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 2 víťazné zápasy, v ktorých prvé dva zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledný celok po základnej časti zostúpil do 2. ligy. Predposledný celok odohral baráž s druhým najlepším tímom 2. ligy.
Ján Daniel Belák

Životopis

Študoval na gymnáziu v Banskej Bystrici, zemepis a telesnú výchovu na univerzite v Bratislave, 1947 PhDr. i in memoriam. Člen hnutia odporu proti klérofašistickému režimu. Počas SNP príslušník partizánskej brigády Za slobodu Slovanov, zahynul pri výbuchu muničného skladu v Slavošovskej papierni.
Víla

Víla je v slovanskej mytológii mytologická bytosť v podobe krásnej devy, ženy, žijúca obyčajne v lesoch alebo vo vode. Iné názvy sú samovily, alebo samodivy. U východných Slovanov ich nahradili Rusalky. Viera v podobné bytosti je ale rozšírená po celej Európe. V germánskej mytológii sa im hovorí nixy, v keltskej sidhe, v gréckej a rímskej nymfy. Tiež sa používalo francúzske slovo fae, z čoho je odvodený anglický názov fairy. U Slovanov boli najviac rozšírené povery o vílach v Bulharsku a Srbsku, odkiaľ o nich máme aj najstaršie správy. V ľudovej tradícií všetkých slovanských národov sa o nich zachovalo toľko legiend, ich kult sa rozrástol tak doširoka, že ťažko nájsť bytosť, ktorá by bola Slovanom bližšia.

Druhy víl

Oblačné víly žijú v oblakoch, vo vzduchu a vo hviezdach, privolávajú dážď a búrky, ich pomocníkom je orol.
Lesné víly sú spájené so stromami, žijú v horách, na stromoch a jaskyniach. Vedia sa premeniť na zvieratá, alebo jazdia na lesnej zveri a sú ozbrojené šípmi, ktorými usmrcujú ľudí, ktorí sa im protivia. Vodné víly žijú v potokoch a jazerách, trestajú tých, ktorí bez dovolenia pijú vodu z ich prameňov, topia mladíkov. Ich pramene však majú liečivú silu.

Kult

Uctievanie víl je spojené s kultom rusaliek, teda s kultom mŕtvych. Víly je vídať pri hroboch mŕtvych, okolo ktorých tancujú. Dievčatá im prinášajú rôzne dary, aby si ich naklonili. Ich kvetmi sú materina dúška a jasnec.

Víly a hrdinovia

Na Slovensku sú späté aj s legendami o Jánošíkovi. Bola to práve víla, ktorá mu darovala čarovný opasok, aby ho chránil. Po smrti odchádza do náručia víl a ožení sa s ich kráľovnou. V Srbsku zasa, podľa jednej legendy, kráľovič Marko zmútil víle brodarici vodu na jazere, keď sa chcel napiť a napojiť koňa. Tá sa mu za to chcela pomstiť, ale zachránili ho víly, ktoré mu boli naklonené.